**Γ΄ ΓΥΜΝΑΣΙΟΥ**

**ΑΡΧΑΙΑ ΕΛΛΗΝΙΚΑ ΑΠΟ ΜΕΤΑΦΡΑΣΗ**

**ΕΛΕΝΗ (ΕΥΡΙΠΙΔΗ)**

**ΕΠΕΙΣΟΔΙΟ Β΄, ΣΚΗΝΗ 4η ,στίχοι 942-1139**

**ΦΥΛΛΟ ΕΡΓΑΣΙΑΣ**

Ο Μενέλαος και η Ελένη, στην προσπάθεια τους να δραπετεύσουν από την Αίγυπτο, επιστρατεύουν ο καθένας από τη δική του πλευρά κάθε δυνατό επιχείρημα, για να εξασφαλίσουν την υποστήριξη της Θεονόης. Ξεκινούν έτσι ένα είδος « αγώνα λόγων» σαν να βρίσκονται μπροστά σε ένα δικαστήριο, προκειμένου να υπερασπιστούν το δίκιο τους μπροστά στον «δικαστή», τη Θεονόη.

**Α.** Ποιο από τα **επιχειρήματα** της Ελένης και του Μενέλαου θεωρείτε πιο **πειστικό** και γιατί; Απευθύνεται στο συναίσθημα ή στη λογική της Θεονόης ή και στα δύο;

**Β.** Υποθέστε ότι η **Θεονόη**, πριν πάρει την απόφασή της, ζητάει λίγο χρόνο και εκμυστηρεύεται σε μια έμπιστή της ακόλουθο το **δίλημμα** στο οποίο βρίσκεται; να στηρίξει τους δύο συζύγους παρακούοντας τον αδελφό της, βασιλιά Θεοκλύμενο ή να υπακούσει στις προσταγές του και να του αποκαλύψει την παρουσία του Μενελάου; **Γράψτε** ένα κείμενο με τις σκέψεις και τους προβληματισμούς της Θεονόης, όπως τις διατυπώνει στην έμπιστή της.